text: "नई दिल्ली: ऑस्ट्रिया में चुनौतीपूर्ण मौसम में फिल्म 'टाइगर जिंदा है' की शूटिंग के दौरान अभिनेता सलमान खान को स्वास्थ्य से जुड़ी कई समस्याएं हुईं. निर्देशक अली अब्बास जफर ने यह जानकारी दी. ऑस्ट्रिया में फिल्म की शूटिंग के बारे में जफर ने एक बयान में कहा, ""जो हम पर्दे पर देखते हैं, वह हमें जितना आसान लगता है, उतना होता नहीं है. कभी-कभी शूटिंग करना बहुत मुश्किल होता है, जैसा की हमारे साथ ऑस्ट्रिया में शूटिंग के दौरान हुआ."""